15. 10. 87 De Europæiske Fællesskabers Tidende Nr. L 291/19 KOMMISSIONENS FORORDNING (EØF) Nr. 3077/87 af 14. oktober 1987 om gennemførelsesbestemmelserne til -Rådets forordning (EØF) nr.:3842/86 om foranstaltninger med henblik på forbud mod varemærkeforfalskede varers over- gang til fri omsætning KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3842/86 af 1. december 1986 om foranstaltninger med henblik på forbud mod varemærkeforfalskede varers overgang til fri omsætning (), særlig artikel 11, stk. 2, og ud fra følgende betragtninger : Ved forordning (EØF) nr. 3842/86 indføres der fælles regler om forbud mod varemærkeforfalskede varers over- gang til fri omsætning og om foranstaltninger, der gør det muligt effektivt at imødegå den ulovlige markedsføring af sådanne varer, uden at den lovlige frie handel herved hæmmes ; i artikel 11, stk. 3, i forordningen bestemmes det, at medlemsstaterne giver Kommissionen alle fornødne oplysninger om gennemførelsen af den, og at Kommis- sionen giver de øvrige medlemsstater disse oplysninger ; reglerne vedrørende proceduren for udveksling af de pågældende oplysninger bør fastsættes ; de i denne forordning fastsatte foranstaltninger er i over- ensstemmelse med udtalelse fra Udvalget for Almindelige Toldbestemmelser — UDSTEDT FØLGENDE FORORDNING : Artikel 1 I denne forordning fastsættes gennemførelsesbestemmel- serne til forordning (EØF) nr. 3842/86, i det følgende benævnt »grundforordningen«. Artikel 2 1. Hver medlemsstat giver hurtigst muligt Kommis- . sionen underretning om enkeltheder vedrørende : a) de love og administrative forskrifter, som den udsteder med henblik på gennemførelsen af grundforordningen. I givet fald unterretter den ligeledes Kommissionen om de bestemmelser i dens nationale ret, der er til hinder for den i grundforordningens artikel 7, stk. 3, omhandlede underretning til varemærkeindehaveren ; () EFT nr. L 357 af 18. 12. 1986, s. 1. b) den kompetente myndighed, til hvem varemærkeinde- haveren skal indgive den i grundforordningens artike! 3, stk. 1, omhandlede skriftlige anmodning. - 2.  For at sætte Kommissionen i stand til at følge den effektive anvendelse af den.i grundforordningen hjemlede procedure og til på et senere tidspunkt at aflægge den i artikel 11, stk. 4, omhandlede beretning, tilsender hver medlemsstat Kommissionen : a) pr. 30. juni 1988 og derefter ved udgangen af hvert kalenderår en liste over samtlige de i grundforordnin- gens artikel 3, stk. 1, nævnte skriftlige anmodninger med varemærkeindehaverens navn og adresse, en kort- fattet beskrivelse af varemærket samt en redegørelse for sagens videre behandling; b) senest seks uger efter det tidspunkt, hvor suspensionen af frigivelsen er begyndt, oplysninger om alle de tilfælde, hvor frigivelsen er suspenderet ud over den i grundforordningens artikel 6 omhandlede frist på ti arbejdsdage. De oplysninger, der skal sendes, er navn- lig: — den pågældende varemærkeindehavers navn og adresse samt en beskrivelse af varemærket, — afsendelseslandet, den angivne art, mængde og værdi af de varer, hvis frigivelse er blevet suspende- ret, samt datoen for denne suspension. 3. Så snart som muligt sender hver medlemsstat Kommissionen meddelelse om den endelige udgang.på hver sag, hvor : — suspensionen af frigivelsen vedvarer ud over den frist på ti arbejdsdage, der er fastsat i medfør af artikel 6 i grundforordningen, eller — de varer, hvis frigivelse er suspenderet, anses for at være varemærkeforfalskede. En kopi af den endelige afgørelse skal vedlægges denne meddelelse. - 4. Kommissionen underretter i en passende form samt- lige medlemsstater om de oplysninger, den modtager i henhold til bestemmelserne i denne artikel. Oplysninger vedrørende de i stk. 2, litra b), nævnte sager sender Kommissionen omgående til alle medlemsstater. 5. De oplysninger, der meddeles i medfør af de foregå- ende stykker, kan kun anvendes til de formål, der er omhandilet af grundforordningen. "  Artikel 3 Denne forordning træder i kraft den 1. januar 1988.